แนวโน้มหุ้นแกว่งแคบ
นักวิเคราะห์ประเมินดัชนีเช้าวันนี้แกว่งตัวในกรอบแคบ พร้อมมีแรงขายทำกำไรสลับกันไปในระยะสั้น  รอปัจจัยบวกใหม่หนุน
4 ก.ย. 2555

นักวิเคราะห์ประเมินดัชนีเช้าวันนี้แกว่งตัวในกรอบแคบ พร้อมมีแรงขายทำกำไรสลับกันไปในระยะสั้น  รอปัจจัยบวกใหม่หนุน
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้น่าจะมีโอกาสแกว่งตัวในกรอบแคบ และมีแรงขายทำกำไรสลับกันไปในระยะสั้น เหตุจากดัชนีตอบรับในทางบวก หลังจากเบน เบอร์นันเก้ ประธานเฟด ได้แถลงสุนทรพจน์แล้ว 
จากเมื่อวานนี้จะเห็นว่าเมื่อดัชนีเข้าใกล้ 1,240 จุด จะเริ่มมีการ take profit ให้เห็น และดัชนีก็ไม่สามารถปิดระดับสูงสุดของวันได้ โดยลดลงมาปิดที่ 1,235 จุด สะท้อนให้เห็นว่าช่วง 1,240-1,248 เป็นจุดที่มีอทธิพลกดดันตลาดรวมอยู่ และอาจมีผลกระทบต่อราคาหุ้นทั่วไปในระยะสั้นได้  
"หากไม่มีปัจจัยบวกใหม่เข้ามาช่วยหนุน ช่วงนี้น่าจะต้องมีแรงขายทำกำไรในระยะสั้น หรือไม่ก็ต้องใช้เวลาพอสมควรที่จะมีปัจจัยหนุนที่จะสามารถทำให้ฝ่าไปได้ ถ้าไม่มีคิดว่าคงฝ่าไปไม่สำเร็จ" นายปริญทร์กล่าว   พร้อมให้กรอบการเคลื่อนไหวที่ 1,230-1,240 จุด